CELEX: 62011CA0130
Language: fi
Date: 2012-07-19 00:00:00
Title: Asia C-130/11: Unionin tuomioistuimen tuomio (neljäs jaosto) 19.7.2012 (Court of Appealin (England & Wales) (Civil Division) (Yhdistynyt kuningaskunta) esittämä ennakkoratkaisupyyntö) — Neurim Pharmaceuticals (1991) Ltd v. Comptroller-General of Patents (Ihmisille tarkoitetut lääkkeet — Lisäsuojatodistus — Asetus (EY) N:o 469/2009 — 3 artikla — Edellytykset saamiselle — Lääke, jolle on annettu voimassa oleva markkinoille saattamista koskeva lupa — Ensimmäinen lupa — Tuote, jolle on ensin annettu lupa eläimille tarkoitettuna lääkkeenä ja sittemmin ihmisille tarkoitettuna lääkkeenä)

29.9.2012   
            
            
               FI
            
            
               Euroopan unionin virallinen lehti
            
            
               C 295/9
            
         Unionin tuomioistuimen tuomio (neljäs jaosto) 19.7.2012 (Court of Appealin (England & Wales) (Civil Division) (Yhdistynyt kuningaskunta) esittämä ennakkoratkaisupyyntö) — Neurim Pharmaceuticals (1991) Ltd v. Comptroller-General of Patents
   (Asia C-130/11) (1)
   
   (Ihmisille tarkoitetut lääkkeet - Lisäsuojatodistus - Asetus (EY) N:o 469/2009 - 3 artikla - Edellytykset saamiselle - Lääke, jolle on annettu voimassa oleva markkinoille saattamista koskeva lupa - Ensimmäinen lupa - Tuote, jolle on ensin annettu lupa eläimille tarkoitettuna lääkkeenä ja sittemmin ihmisille tarkoitettuna lääkkeenä)
   2012/C 295/15
   Oikeudenkäyntikieli: englanti
   
      Ennakkoratkaisua pyytänyt tuomioistuin
   
   Court of Appeal (England & Wales) (Civil Division)
   
      Pääasian asianosaiset
   
   
      Kantaja: Neurim Pharmaceuticals (1991) Ltd
   
      Vastaaja: Comptroller-General of Patents
   
      Oikeudenkäynnin kohde
   
   Ennakkoratkaisupyyntö — Court of Appeal (England & Wales) (Civil Division) — Lääkkeiden lisäsuojatodistuksen aikaansaamisesta 18.6.1992 annetun neuvoston asetuksen (EY) N:o 1768/92 (EYVL L 182, s. 1) 3 artiklan ja 13 artiklan 1 kohdan tulkinta — Ihmisille tarkoitettuja lääkkeitä koskevista yhteisön säännöistä 3.11.2001 annetun Euroopan parlamentin ja neuvoston direktiivin 2001/83/EY (EYVL L 311, s. 67) 8 artiklan 3 kohdan tulkinta — Lisäsuojatodistuksen saantiedellytykset — Todistusta myönnettäessä huomioon otettava ensimmäisen markkinoille saattamisen ajankohta — Tuotteet, jotka sisältävät samaa vaikuttavaa ainetta, ja joista molemmille on myönnetty markkinoille saattamista koskeva lupa ja joista ensimmäinen on myönnetty eläinlääkkeelle erityistä tarkoitusta varten ja myöhempi eri tarkoitusta varten ihmisille tarkoitetulle lääkkeelle
   
      Tuomiolauselma
   
   
               1)
            
            
               Lääkkeiden lisäsuojatodistuksesta 6.5.2009 annetun Euroopan parlamentin ja neuvoston asetuksen (EY) N:o 469/2009 3 ja 4 artiklaa on tulkittava niin, että pääasian kaltaisessa tilanteessa pelkästään se, että on olemassa eläimille tarkoitetulle lääkkeelle annettu aikaisempi markkinoille saattamista koskeva lupa, ei ole esteenä sille, että saman tuotteen eri käyttötarkoitukselle, jolle on annettu markkinoille saattamista koskeva lupa, annetaan lisäsuojatodistus, kunhan lisäsuojatodistushakemuksen tueksi esitetty peruspatentti suojaa mainittua käyttötarkoitusta.
            
         
               2)
            
            
               Asetuksen (EY) N:o 469/2009 13 artiklan 1 kohtaa on tulkittava niin, että siinä viitataan sellaiselle tuotteelle annettuun markkinoille saattamista koskevaan lupaan, jota lisäsuojatodistushakemuksen tueksi esitetty peruspatentti suojaa.
            
         
               3)
            
            
               Edeltäviin kysymyksiin annettavat vastaukset eivät olisi erilaisia, jos pääasian kaltaisessa tilanteessa, jossa samaa vaikuttavaa ainetta on käytetty kahdessa lääkkeessä, jotka ovat saaneet perättäisiä markkinoille saattamista koskevia lupia, toinen markkinoille saattamista koskeva lupa olisi edellyttänyt ihmisille tarkoitettuja lääkkeitä koskevista yhteisön säännöistä 6.11.2001 annetun Euroopan parlamentin ja neuvoston direktiivin 2001/83/EY 8 artiklan 3 kohdan mukaan kattavan hakemuksen tekemistä tai jos tuote, jota vastaavalle lääkkeelle ensimmäinen markkinoille saattamista koskeva lupa on annettu, olisi kuulunut jollekin muulle haltijalle kuin lisäsuojatodistuksen hakijalle kuuluvan eri patentin suojan piiriin.
            
         
      (1)  EUVL C 179, 18.6.2011.